Iron Man (filem 2008)

Iron Man ialah filem berdasarkan watak Marvel Comics Iron Man. Filem ini diarahkan oleh Jon Favreau dan membintangi Robert Downey Jr., Gwyneth Paltrow, Terrence Howard, dan Jeff Bridges. Dijangkakan untuk keluaran pada 2 Mei 2009 dalam Amerika Syarikat, ia ditayangkan di pawagam-pawagam secara serentak di Malaysia pada 30 April 2009.

Sinopsis 
Tony Stark, pengerusi syarikat senjata Stark Industries, diserang hendap oleh sekumpulan pengganas semasa di Afghanistan selepas demonstrasi senjata terbaru keluaran Stark Industries iaitu Peluru Berpandu Jericho di hadapan pasukan tentera Amerika Syarikat. Semasa dalam tahanan, Stark dengan bantuan Dr. Yinseng merekacipta satu sut perisai keluli lengkap bersenjata serta ditenagai reaktor arka mini bagi membolehkan mereka melarikan diri. Stark berjaya melarikan diri dengan sut itu tetapi Dr. Yinseng terkorban semasa cuba melindungi Stark semasa dia hampir selesai menyempurnakan rekaan sut itu.

Setelah kembali ke Amerika Syarikat, Stark membuat kejutan dengan pengumuman pemberhentian aktiviti membuat senjata tetapi ditentang hebat ahli lembaga pengarah yang lain. Untuk menebus kesilapannya yang menyebabkan senjata tersebut jatuh ke tangan pengganas, dia merekabentuk sut perisai yang lebih sempurna. Dalam satu majlis, Stark dikejutkan dengan gambar-gambar senjata buatan Stark Industries yang dimiliki kumpulan pengganas. Dia juga mendapat tahu bahawa rakan kongsinya, Obadiah Stane, mengkhianati syarikat dengan menjual senjata buatan Stark Industries kepada kumpulan pengganas secara haram.

Seterusnya, Stark menghantar pembantunya yang paling setia iaitu Pepper Potts untuk menggodam sistem maklumat syarikat bagi mengesan sebarang aktiviti penghantaran senjata haram kepada pengganas. Semasa menggodam, Potts mendapati rupa-rupanya Stane memang mengupah kumpulan pengganas tersebut untuk membunuh Stark. Lebih teruk lagi, Stane turut mencuri reka bentuk prototaip sut perisai asal Stark di Afghanistan serta membuat kejuruteraan undur untuk membuat sut versinya sendiri. Dalam klimaks filem tersebut, Stark berlawan dengan Stane di dalam sut perisai masing-masing dan akhirnya berjaya mengalahkan Stane.

Para pelakon 

 Robert Downey Jr. sebagai Tony Stark / Iron Man
 Terrence Howard sebagai James "Rhodey" Rhodes
 Gwyneth Paltrow sebagai Virginia "Pepper" Potts
 Jeff Bridges sebagai Obadiah Stane / Iron Monger
 Shaun Toub sebagai Dr. Yinseng
 Leslie Bibb sebagai Christine Everhart
 Bill Smitrovich
 Samuel L. Jackson sebagai Ultimate Nick Fury
 Gerard Sanders sebagai Howard Stark

Sekuel 
 Iron Man 2 (2010)
 Iron Man 3 (2013)

Rujukan

Pautan luar 

 Laman web utama 
 
 Teaser trailer di Apple.com
Tekel 2005
 Iron Man: trailers
 
 Iron Man  di MySpace
 

Filem 2008
Filem Amerika Syarikat
Iron Man (siri filem)
Filem Dunia Senimatik Marvel: Fasa Satu